वैसे अर्जेंटीना के भीतर मेसी की श्रेष्ठता को चुनौती मिलने की उम्मीद कम ही है। मेसी ने पिछले चार वर्षों में ऐसा कोई काम नहीं किया है कि अर्जेंटीना के सर्वश्रेष्ठ खिलाड़ी के उनके ताज पर कोई खतरा पैदा हो। लेकिन फुटबॉल के दीवानों से भरे इस देश में मेसी की महानता पर मुहर लगाने के लिए विश्व कप की चमचमाती ट्रॉफी की दरकार जरूर है। पिछले एक दशक से दुनिया के सर्वश्रेष्ठ खिलाडिय़ों में शुमार मेसी को भी पता है कि अपने खाते में विश्व कप को भी शामिल करने का यह संभवत: आखिरी मौका होगा।